Diari Oficial de la Generalitat Valenciana


Sumari del DOGV 5003, del 11-05-2005 (2005/4808)

Informació pública de l'alternativa tècnica del programa per al desenvolupament de l'actuació integrada denominada UE-11.
-------------------------------------------------------------------------------------------------------------------------

### Dades del document

Número de DOGV
:   5003

Data del DOGV
:   11-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4808


Organisme emissor
:   Ajuntament de Betxí

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada denominada UE-11. [2005/M4808]
  
L'Alcaldia Presidència ha resolt sotmetre a informació pública l'alternativa tècnica del programa per al desenvolupament de l'actuació integrada, denominada UE-11, composta per memòria de programa, projecte de reforma interior de millora, avantprojecte d'urbanització i document d'homologació modificativa de les normes subsidiàries de Betxí, promoguda per Programas de Gestión y Ordenación urbana (PGOU, SL).
  
En aplicació del que establix l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, és procedent sotmetre l'esmentat programa, amb tota la documentació annexa, a informació pública, per un termini de 20 dies, en un diari d'informació general i posteriorment o simultàniament en el Diari Oficial de la Generalitat Valenciana. El termini de 20 dies comença a comptar a partir del següent dia a la publicació d'este anunci en el Diari Oficial de la Generalitat Valenciana.
  
Durant este termini, els interessats en el procediment podran formular qualssevol al·legacions que al seu dret convinguen, així com altres alternatives tècniques de programa i, si és el cas, proposicions juridicoeconòmiques; tot això en els termes i condicions de l'esmentada Llei 6/1994, a l'efecte de la qual qualsevol interessat podrà consultar l'expedient en l'Ajuntament de Betxí, en dies i hores d'oficina, i obtindre còpies d'este.
  
Durant els cinc dies següents al venciment del termini anterior de 20 dies, els interessats podran presentar les proposicions juridicoeconòmiques que tinguen per convenient en el Registre General d'este Ajuntament, en plica tancada i amb la documentació que assenyala en els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Finalitzat este segon termini, el següent dia hàbil tindrà lloc l'acte d'obertura de pliques. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Per mitjà de la publicació de l'anunci d'informació pública del PAI, i de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se cita els propietaris afectats que puguen resultar desconeguts o dels qui s'ignore el lloc de la notificació perquè durant el termini assenyalat puguen formular les al·legacions que estimen pertinents.
  
El que es publica per a general coneixement, de conformitat amb el que disposa l'article 46 de la Llei Reguladora de l'Activitat Urbanística.
  
El termini d'informació pública comença a comptar a partir del dia següent de la publicació d'este anunci en el Diari Oficial de la Generalitat Valenciana.